62023TO1119(01)_INF
A Törvényszék elnökének 2024. január 19‑i végzése –Lagardère kontra Bizottság
(T‑1119/23. R. sz. ügy)
„Ideiglenes intézkedés – Verseny – Összefonódások – Információkérés – A 139/2004/EK rendelet 11. cikkének (3) bekezdése – Ideiglenes intézkedések iránti kérelem – A sürgősség hiánya”
1.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Fumus boni iuris – Sürgősség – Súlyos és helyrehozhatatlan kár – Együttes jelleg – Az ügyben szereplő érdekek összességének egymással szembeni mérlegelése – A vizsgálat sorrendje és módja – Az ideiglenes intézkedésről határozó bíró mérlegelési jogköre
(EUMSZ 256. cikk, (1) bekezdés, EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 12–15. pont)
2.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Bizonyítási teher – Vagyoni kár – Részletes okirati bizonyítékokkal alátámasztott, konkrét és pontos információk szolgáltatásának kötelezettsége – A felperes társaság létét veszélyeztetni képes helyzet – A méretére és a forgalmára, valamint azon csoport helyzetére tekintettel történő értékelés, amelyhez tartozik – Jövőbeli és bizonytalan események bekövetkezésén alapuló, tisztán hipotetikus jellegű kár – A sürgősség igazolásához nem elégséges jelleg
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés)
(lásd: 18., 29–38. pont)
3.
Ideiglenes intézkedés – A végrehajtás felfüggesztése – Ideiglenes intézkedések – Az elrendelés feltételei – Sürgősség – Súlyos és helyrehozhatatlan kár – Összefonódás ellenőrzése keretében a felperes vállalkozáshoz intézett információkérés – Olyan kérelem, amely a vállalkozás munkavállalóinak és megbízottjainak magánéletével kapcsolatos és az újságírói források titkosságának körébe tartozó információk nyilvánosságra hozatalát eredményezheti – A Bizottság által alkalmazott különleges eljárási garanciák – Tisztán hipotetikus jellegű kár – A sürgősség hiánya
(EUMSZ 278. és EUMSZ 279. cikk; a Törvényszék eljárási szabályzata, 156. cikk, (4) bekezdés; személyzeti szabályzat, 17. cikk; 139/2004 tanácsi rendelet, 11. cikk, (3) bekezdés)
(lásd: 39–50. pont)
Rendelkező rész
1)
A Törvényszék elnöke az ideiglenes intézkedés iránti kérelmet elutasítja.
2)
A Törvényszék elnöke a 2023. november 29‑i Lagardère kontra Bizottság végzést (T‑1119/23 R) visszavonja.
3)
A Törvényszék elnöke a költségekről jelenleg nem határoz.